
R E F E R A T


privind continuarea proiectului "Participarea cetăţenilor la actul decizional” pentru o perioadă de 12 luni calendaristice, prin difuzarea în direct pe posturi de televiziune la nivel local a şedintelor de plen ordinare şi extraordinare ale Consiliului Local al Municipiului Timişoara 

	Prin HCL 318 din 26.06.2014 s-a aprobat proiectul "Participarea cetăţenilor la actul decizional” prin difuzarea în direct pe posturi de televiziune la nivel local a şedintelor de plen ale Consiliului Local Timişoara, pentru creşterea nivelului de responsabilitate a participanţilor la actul decizional de interes comunitar, şi, totodată finanţarea lui de la bugetul local al municipiului Timişoara, pentru anul 2014.

	Astfel, pentru informarea publică asupra activităţii Consiliului Local al Municipiului Timişoara, Primăria Municipiului Timişoara a transmis în direct şedinţele de plen ale Consiliului Local Timişoara în lunile noiembrie şi decembrie 2014. Atribuirea serviciului de transmisiune în direct s-a făcut prin cumpărare directă, conform OUG 34/2006 privind privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii, pe baza contractului 269/06.11.2014.
 Prin transmisiunile şedinţelor de plen în direct municipalitatea şi-a propus: 
- creşterea transparenţei activităţii Consiliului Local al Municipiului Timişoara;
- creşterea nivelului de responsabilitate a participanţilor la actul decizional de interes comunitar;
- implementarea unui program complex de interacţiune între cetăţenii municipiului Timişoara şi reprezentanţii administraţiei locale, la nivel decizional şi executiv;
- fluidizarea comunicării/schimbului de informaţii între aleşii locali şi structurile descrise mai sus. Aceste puncte au fost realizate în ultimele două luni ale anului 2014.

În vederea atingerii obiectivelor mai sus stabilite, Municipiul Timişoara doreşte să transmita în continuare în direct şedinţele Consiliului Local Timişoara şi în perioada următoare. 

	 Pentru următoarele 12 luni calendaristice, estimăm un număr de 40 de şedinţe de plen ordinare şi extraordinare şi considerăm că suma necesară derulării acestui proiect este 100 000 lei, TVA inclus, alocată de la bugetul local. Această sumă a rezultat în urma studiului de piaţă efectuat în anul 2014, care a stat la baza procesului de cumparare directa care s-a desfasurat conform OUG 34/2006 privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii, respectiv 1950 lei fara TVA, preţ pentru fiecare şedintă de plen cu durata între 2 - 5 ore, pentru un număr estimat de maxim 40 de şedinţe pentru 12 luni.
Prin urmare, 
PROPUNEM:

	Emiterea unei hotărâri de consiliu local prin care să se aprobe continuarea proiectului "Participarea cetăţenilor la actul decizional” pe o perioadă de 12 luni calendaristice, începând cu data semnării ordinului de începere a serviciilor. 

	


	Alocarea sumei de 100 000 lei, TVA inclus, de la bugetul local al Municipiului Timişoara, din Subcap. 51.02.01.03.20.01.30 "Autorităţi executive", cu condiţia aprobării acesteia în bugetul local pe 2015, pentru difuzarea în direct pe posturi de televiziune la nivel local a şedintelor de plen ordinare şi extraordinare ale Consiliului Local Timişoara.
	Atribuirea serviciului de transmisiune în direct prin cablu sau în eter, pe posturi de televiziune locală a şedinţelor de plen ordinare si extraordinare ale Consiliului Local Timişoara se va face prin cumpărare directă, conform OUG 34/2006 privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii. 

